Борис Младенов-Young
Когато болният ми повери…

chitanka.info

Когато болният ми повери

живота си с влошеното си здраве

и редом с болестта пред мен наяве

изникнат други негови беди;

когато по лечебния баир

той носи своя кръст със помощта ми

и в мъките му с разговори прями

прониквам във душевния му мир,

Тогаз оназ, лежаща между нас,

на лекар с пациента му преграда

след време постепенно се разпада

и с него чак до сетния му час

вървя през всички тежки изпитания

и страдам с болестните му страдания!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.